Suchinthana/ta-wikipedia huggingface dataset:
குணா

குணா (Gunaa) 1991 ஆம் ஆண்டு தீபாவளி அன்று வெளிவந்த தமிழ்த் திரைப்படமாகும். சந்தான பாரதி இயக்கத்தில் வெளிவந்த இத்திரைப்படத்தில் கமல்ஹாசன், ரேகா, ரோஷினி, ஜனகராஜ் மற்றும் பலர் நடித்துள்ளனர்.

இந்த திரைப்படத்திற்கு முதலில் மதிகெட்டான் சோலை எனும் பெயர் வைக்க முடிவு செய்யப்பட்டு பின்னர் குணா என்ற பெயரே இறுதியாக வைக்கப்பட்டது. இத்திரைப்படம் பெரும்பாலான காட்சிகள் கொடைக்கானல் மலை காடுகளில் படமாக்கப்பட்டது. ஒரு குறிப்பிட்ட மலை குகையில் படமாக்கப்பட்ட காட்சியினால் பின்னாளில் அப்பகுதி குணா குகை என்றே அழைக்கப்படுகிறது.

கதை 

மன நோயாளியான குணா (கமல்ஹாசன்) கவிதை ஆற்றல் மிக்கவராவார்.விலை மாதுவாக தொழில் செய்யும் தனது தாயையும் தனது குடும்பத்தாரையும் வெறுக்கும் குணா கனவு தேவதையொருவரைப் பற்றியே உச்சரித்துக் கொண்டிருக்கவும் செய்கின்றார். அப்பெண்மணிக்கு அபிராமி எனப் பெயரிட்டு அவர் தனக்குக் காதலியாகக் கிடைப்பாரென்றும் நம்பிக்கையுடன் இருக்கின்றார் குணா. அதே சமயம் அவரது தீய மனம் படைத்த நண்பனால் கோயில் உண்டியல் பணத்தினைக் கொள்ளையடிக்கவும் ஒப்புக் கொள்கின்றார். அக்கோயிலுள் ஒரு அழகிய பெண்ணையும் காண்கின்றார் அவரே தனது அபிராமி என நினைத்து தன்னுடன் கடத்திச் செல்கின்றார். ஒரு மலை உச்சியில் தங்கியிருந்து அவர் தன் கனவுக்கன்னி எனக்கருதிய அபிராமியை மிகுந்த பாசத்துடன் கவனித்துக்கொள்கின்றார்.

இவர் காட்டும் அன்பைப் பாராது பலமுறை அந்தப் பெண் அங்கிருந்து தப்பிச் செல்ல முயல்கின்றார். ஆனாலும் தோற்றுப் போகின்றார். இதற்கிடையில் அப்பெண்ணின் தந்தையின் நண்பன் அப்பெண்மணியின் சொத்துக்கள் அனைத்தினையும் கொள்ளையடிக்கத் திட்டமிட்டு அவளைக் கொலை செய்ய முயல்கின்றான். ஆனால் குணா அவளைக் காப்பாற்றி மலைக் குகைக்குள் கொண்டு சேர்க்கின்றான். இதற்கிடையில் இருவருக்கும் காதல் மலர்கின்றது. ஆனால் அப்பெண்மணியைத் தேடி வரும் காவல்துறை அதிகாரிகள் குணாவை அழைக்கின்றனர் ஆனால் அவன் அவர்களின் பேச்சுக்களைக்  கேட்க மறுக்கின்றான். அதே சமயம் அங்கு வரும் குணாவின் காதலியின் சொத்துக்களை அடைய விரும்பியவன் அவளைச் சுட்டு வீழ்த்துகின்றான். தனது காதலி மடிந்து கிடப்பதைப் பார்த்த குணா அவள் உடலைத் தூக்கியவாறு மலையிலிருந்து கீழே குதித்து தற்கொலை செய்து கொள்கின்றார்.

நடிகர்கள் 
 கமல்ஹாசன் - குணா 
 ரோஷினி - அபிராமி 
 ரேகா - ரோஸி
 எஸ். வரலட்சுமி - மனோன்மணி, குணாவின் தாயார் 
 ஜனகராஜ் - குணாவின் தாய்மாமன்  
 கிரீஷ் கர்னாட் - டாக்டர். கணேஷ்
 எஸ். பி. பாலசுப்பிரமணியம் - ராமையா, சி.பி.ஐ அதிகாரி 
 அஜய் ரத்னம் - மூவேந்தர், காவல் ஆய்வாளர் 
 சரத் சக்சேனா
 காகா இராதாகிருஷ்ணன் 
 பிரதீப் சக்தி
 அனந்து

பாடல்கள்  
இளையராஜா இசையமைத்த இப்படத்தின் பாடல்களை எழுதியவர் கவிஞர்  வாலி ஆவார்.

விருதுகள் 
தமிழக அரசு திரைப்பட விருதுகள்
 1991 ஆண்டிற்கான தமிழக அரசின் சிறந்த திரைப்படத்திற்காக மூன்றாம் பரிசு வழங்கப்பட்டது.

39வது தென்னிந்திய பிலிம்பேர் விருதுகள் (1992)
 1991 ஆண்டிற்கான சிறந்த நடிகர் - கமல்ஹாசன்

வகை 
காதல்படம்

மேற்கோள்கள்

வெளி இணைப்புகள் 
 

காதல் திரைப்படங்கள்
கமல்ஹாசன் நடித்துள்ள திரைப்படங்கள்
1991 தமிழ்த் திரைப்படங்கள்
இந்தியத் தமிழ்த் திரைப்படங்கள்
இந்திய நாடகத் திரைப்படங்கள்
இளையராஜா இசையமைத்த திரைப்படங்கள்
ரேகா (தென்னிந்திய நடிகை) நடித்த திரைப்படங்கள்
ஜனகராஜ் நடித்த திரைப்படங்கள்
எஸ். பி. பாலசுப்பிரமணியம் நடித்த தமிழ்த் திரைப்படங்கள்
தளபதி (திரைப்படம்)

தளபதி (Thalapathi) (1991) ஆம் ஆண்டு வெளிவந்த தமிழ்த் திரைப்படமாகும்.  மணிரத்னம் இப்படத்தை இயக்கினார். ரஜினிகாந்த், மம்முட்டி, அரவிந்த் சாமி, ஷோபனா மற்றும் பலர் நடித்திருந்தனர்.

வகை 
நாடகப்படம்.

கதை 

சிறுவயதிலேயே தாயாரால் அனாதையாக விடப்படுகின்றார் சூர்யா (ரஜினிகாந்த்). இதனைத் தொடர்ந்து ஏழைகளுடன் வாழ்க்கை நடத்தும் சூர்யா நல்ல மனிதராக உருவெடுக்கின்றார். நல்ல செயல்கள் பல செய்யும் சூர்யா ஒரு சமயம் பெண்ணொருவரைத் தாக்க முற்பட்டவனைத் தாக்கிய பொழுது அவன் இறந்துவிடுகின்றான். இதனால் சூர்யா கைது செய்யப்படுகின்றார். ஆனால் அவரை விடுதலை செய்ய ஏற்பாடு செய்கின்றார் அவ்வட்டாரத் தலைமை அதிகாரத்தினை உடையவரான தேவ்ராஜ் (மம்முட்டி). தனது குழுவில் ஒருவனையே சூர்யா கொன்றுள்ளான் என்பதனைத் தெரிந்தும் அவன் செய்த நல்ல குணத்தினால் காப்பாற்றுகின்றார். பின்னர் இருவரும் நல்ல நண்பர்களாகின்றனர். அச்சமயம் அங்கு புதியதாக பதவியேற்கும் அர்ஜூன் (அரவிந்த் சாமி) தேவ்ராஜின் குற்றச் செயல்களிற்காக அவரைக் கைது செய்ய ஏற்பாடுசெய்ய உத்தரவு பிறப்பிக்கின்றார். சூர்யா இதனை அறிந்து அர்ஜூனைக் கொல்லச் செல்கின்றார். ஆனால் அர்ஜூன் தன் சகோதரர் என அறிந்து செய்வதறியாது திகைத்து நிற்கின்றார். மேலும் அவரின் தாயாரின் கட்டளைப்படி சகோதரனான அர்ஜூனுக்கு கெடுதல் செய்யக் கூடாதென சத்தியம் செய்தவரென்பதால் அவ்வாறு நின்றார்.

பாடல்கள் 
இராக்கம்மா கையத்தட்டு பாடல், பி.பி.சி. நடத்திய வாக்கெடுப்பின் படி உலகின் சிறந்த நான்காவது பாடலாக தேர்ந்தெடுக்கப்பட்டது. இத்திரைப்படத்தில் அனைத்து பாடல்களையும் கவிஞர் வாலி இயற்றினார். இசையமைத்தவர் இளையராஜா ஆவார். "சின்னத் தாயவள்" திரைப்படப் பாடலில் இடம்பெறும் "சின்னத் தாயவள் பெற்ற ராசாவே" என்ற வரி இரட்டைப் பொருளைக் கொண்டுள்ளது. முதலாவதாக, இது  சூர்யாவைக் (ரசினியின் கதாபாத்திரம்) குறிக்கிறது. சூர்யாவின் தாயார் இளம் வயதில் அவரைப் பெற்றதால் 'சின்னத் தாய்' என அழைக்கப்படுகிறார். இரண்டாவதாக, இசையமைப்பாளர் இளையராஜாவின் தாயாரின் பெயர் 'சின்னத்தாயி' என்பதால், இளையராஜாவையும் இவ்வரி குறிப்பிடுகிறது. பாடலாசிரியர் வாலி இவ்விரு பொருள்களும் பொருந்தும் வகையில் இப்பாடல் வரிகளை எழுதியுள்ளார்.

துணுக்குகள் 
இத்திரைப்படத்தில் வரும் கதாபாத்திரங்களான அர்ஜூனன் (அர்ஜீன்), கர்ணன் (சூர்யா), துரியோதனன் (தேவ்ராஜ்) போன்றவர்கள் மகாபாரதக் கதையில் பின்னப்பட்ட கதாபாத்திரங்கள் ஆகும்.

மேற்கோள்கள்

வெளி இணைப்புகள் 
சர்வதேச திரைப்பட தரவுத் தளத்தில்

1991 தமிழ்த் திரைப்படங்கள்
இந்தியத் தமிழ்த் திரைப்படங்கள்
ரசினிகாந்து நடித்துள்ள திரைப்படங்கள்
நாகேஷ் நடித்த திரைப்படங்கள்
இளையராஜா இசையமைத்த திரைப்படங்கள்
ஸ்ரீவித்யா நடித்த திரைப்படங்கள்
அரவிந்த்சாமி நடித்த திரைப்படங்கள்
மணிரத்னம் இயக்கிய திரைப்படங்கள்
காமராஜ் (திரைப்படம்)

காமராஜ் (Kamaraj) 2004 ஆம் ஆண்டு வெளிவந்த திரைப்படமாகும். தமிழக முதல் அமைச்சராகவும் அரசர்களை உருவாக்குபவர் என்ற பட்டத்தினையும் பெற்ற காமராஜரின் வரலாற்றுப் பின்னணியில் இத்திரைப்படம் வெளிவந்தது.

வகை 
 வரலாற்றுப்படம்

கதை 
கதை மூன்று கட்டங்களாக பிரிக்கப்பட்டுள்ளது. சுதந்திரத்திற்கு முந்தைய காலம், காமராஜின் குழந்தைப் பருவம், சத்தியமூர்த்தியின் செல்வாக்கு, ஒரு அரசியல்வாதியாக காமராஜின் வளர்ச்சி மற்றும் அவரது சிறை வாழ்க்கை ஆகியவற்றை சித்தரிக்கிறது.

நடிகர்கள் 
 ரிச்சர்டு மதுரம்- கே. காமராஜ் (பின்னணிக்குரல்: எம். எசு. பாசுகர்) 
 மகேந்திரன் - கே. ராஜாராம் 
 வி. எஸ். ராகவன் 
 சாருஹாசன் 
 விஜயன்
 விஜயகுமார்- பெரியார் ஈ.வே.ராமசாமி

பாடல்கள்
இப்படத்தில் இளையராஜா இசையமைத்த ஐந்து பாடல்கள் இடம்பெற்றிருந்தன. பாடல்களில் மகாகவி சுப்பிரமணிய பாரதி, வாலி மற்றும் இளையராஜா ஆகியோரது வரிகள் இடம்பெற்றன.

 "வந்தே மாதரம்"
 "நாடு பார்த்ததுண்டா"- வாலி 
 "ஊருக்கு உழைத்தவனே"
 "செந்தமிழ் நாடெனும்" -சுப்பிரமணிய பாரதி
 "காமராஜ் பேச்சு"

துணுக்குகள் 
20 நாட்களில் படமாக்கப்பட்ட இத்திரைப்படம் 50 லட்சம் ரூபாய் செலவில் எடுக்கப்பட்டது.
இத்திரைப்படத்திற்கான இசையமைப்பினை நான்கு நாட்களில் முடித்திருந்தார் இளையராஜா.

விமர்சனம்
இத்திரைப்படம் விருதுநகரில் உள்ள காமராஜரின் தங்கை மறைந்த .நாகம்மாளின் குடும்பத்தினர்களின் கருத்தையும் காமராஜருடன் அவரின் தங்கை மகன்களின் அனுபவங்களையும் கேட்காமல் எடுக்கப்பட்டதால் காமராஜரின் அரசியல் வாழ்க்கை தவிர அவருடைய தாய், தங்கை, தங்கை மகன்கள், மகள்கள், மருமகள்கள், தங்கை பேரன்மார்கள் என பெரிய குடும்பப் பின்னணி இப்படத்தில் வெளிச்சத்துக்கு வராமலேயே போய்விட்டது.

இவற்றையும் காண்க
 பாரதி
 பெரியார்

வெளி இணைப்புகள் 
சர்வதேச திரைப்படத் தரவுத் தளத்தில்

2004 தமிழ்த் திரைப்படங்கள்‎
வரலாற்றுத் தமிழ்த் திரைப்படங்கள்
தமிழ் ஆவணத் திரைப்படங்கள்
இந்தியத் தமிழ்த் திரைப்படங்கள்
இளையராஜா இசையமைத்த திரைப்படங்கள்
விஜயகுமார் நடித்த திரைப்படங்கள்
எம். எசு. பாசுகர் நடித்த திரைப்படங்கள்
அழகி (2002 திரைப்படம்)

அழகி () (2002) ஆம் ஆண்டு வெளிவந்த தமிழ்த் திரைப்படமாகும். தங்கர் பச்சான் இயக்கத்தில் வெளிவந்த இத்திரைப்படத்தில் பார்த்திபன், நந்திதா தாஸ், தேவயானி போன்ற பலர் நடித்துள்ளது குறிப்பிடத்தக்கது. 2004இல் தெலுங்கு மொழியில் இலேத்த மனசுலு என்ற பெயரில் மறு ஆக்கம் செய்யப்பட்டது.

வகை 

நாடகப்படம்

கதை

சண்முகமும் (பார்த்திபன்) தனலட்சுமி (நந்திதா தாஸ்) இருவரும் சிறுவயதில் கிராமச் சூழலில் படித்த மாணவர்கள் தனலக்ஸ்மியை பலமுறை ஆசிரியர்களிடமிருந்து காப்பாற்றும் சண்முகம் அவர் மீது காதல்கொண்டிருந்தார்,
தனலக்ஸ்மியும் அவர் மீது காதல் கொண்டிருந்தார் ஆனால் குடும்பச் சூழல்கள் காரணமாக இருவரும் பிரிந்து செல்கின்றனர்.தனலட்சுமி ஏழைக் குடியானவனைத் திருமணம் செய்து மிகுந்த இன்னல்களிற்குள் தள்ளப்படுகின்றார்.
ஆனால் சண்முகமோ வசதி படைத்தவராக வளர்மதி (தேவயானி) என்ற பெண்ணை மணம் செய்து மனநிறைவுடன் வாழ்கின்றார்.திடீரென ஒரு நாள் தனலட்சுமியை ஏழ்மை நிலையில் பார்த்துவிட்ட சண்முகம் அவரைத் தன் வீட்டிற்கு அழைத்துவந்து வேலை ஒன்றும் பெற்றுத் தருகின்றார்.இதன் பின்னர் சண்முகம் குடும்பத்தில் ஏற்படும் மாறுதல்கள் திரைக்கதையின் முடிவாகும்.

மேற்கோள்கள் 

2002 தமிழ்த் திரைப்படங்கள்
இந்தியத் தமிழ்த் திரைப்படங்கள்
இந்திய நாடகத் திரைப்படங்கள்
அறிமுக இயக்குநர் திரைப்படங்கள்
இளையராஜா இசையமைத்த திரைப்படங்கள்
பார்த்திபன் நடித்த திரைப்படங்கள்
தேவயானி நடித்த திரைப்படங்கள்
விவேக் நடித்த திரைப்படங்கள்
முதல் மரியாதை

முதல் மரியாதை (1985) ஆம் ஆண்டு வெளிவந்த தமிழ்த் திரைப்படமாகும். பாரதிராஜா இயக்கத்தில் வெளிவந்த இத்திரைப்படத்தில் சிவாஜி கணேசன், ராதா, வடிவுக்கரசி, இரஞ்சனி மற்றும் பலர் நடித்துள்ளனர்.

வகை 
கிராமப்படம் / கலைப்படம் வண்ணப்படம்

கதை
அறம் பிழன்ற பெண்ணைத் தன் உறவினரின் மானம் காக்க மணம் புரிந்துகொண்டாலும், தன் மனைவியால் எப்போதும் நிந்திக்கப்பட்டு வரும் மனிதர். ஊருக்குப் புதிதாக வரும் தன் மகளின் வயதுடைய பெண்மேல் காதல் கொள்கின்றார். அவர்மேல் காதல் கொள்ளும் அறிவார்ந்த அப்பெண்ணும் ஊராரின் வசவுகளை ஏற்று அவருடைய குடும்ப மானம் காக்கக் கொலை செய்து சிறை செல்கின்றாள். அவளுக்கு இழுக்கு வராவண்ணம் அப்பெண்ணின் வீட்டிலேயே வாழ்ந்து தன் இறுதிக்காலத்தில் அவளை மீண்டும் கண்டபின் உயிர் துறக்கின்றார். அன்றில் பறவையைப் போல் அப்பெண்ணும் உயிர் துறக்கின்றார்.

பாத்திரங்கள்
 மலைச்சாமியாக சிவாஜி கணேசன்
 குயிலாக ராதா பின்னனிக்குரல் ராதிகா சரத்குமார்
 பொன்னாத்தாளாக வடிவுக்கரசி
 ராசம்மாளாக அருணா
 செங்கோடனாக ஏ.கே.வீராச்சாமி
 பொன்னாத்தாளின் முன்னாள் காதலனாக சத்யராஜ்
 செவுளியாக இரஞ்சனி
 செவுளியின் காதலனாக தீபன்

ஒலிப்பதிவு
இந்தப் படத்தின் பின்னணி மற்றும் பாடல்களின் இசையை இளையராஜா செய்திருந்தார். அனைத்துப் பாடல் வரிகளையும் வைரமுத்து இயற்றியிருந்தார். இப்படத்தின் பாடல்கள் அனைத்துமே புகழ்பெற்று படத்தின் வெற்றிக்குத் துணைபுரிந்தன.

விருதுகள்
1986 தேசிய திரைப்பட விருதுகள், இந்தியா 
 வென்ற விருது - வெண்தாமரை விருது - சிறந்த பாடலாசிரியர் - வைரமுத்து 
 வென்ற விருது - வெண்தாமரை விருது - சிறந்த வட்டாரத் திரைப்படம் - முதல் மரியாதை - பாரதிராஜா

மேற்கோள்கள்

வெளியிணைப்புகள்
சர்வதேச திரைப்படத் தரவுத் தளத்தில்

1985 தமிழ்த் திரைப்படங்கள்‎
கிராமத் திரைப்படங்கள்
சிவாஜி கணேசன் நடித்த திரைப்படங்கள்
இந்தியத் தமிழ்த் திரைப்படங்கள்
இளையராஜா இசையமைத்த திரைப்படங்கள்
பாரதிராஜா இயக்கிய தமிழ்த் திரைப்படங்கள்
ராதா நடித்த திரைப்படங்கள்
சத்யராஜ் நடித்த திரைப்படங்கள்
வடிவுக்கரசி நடித்த தமிழ்த் திரைப்படங்கள்
ஜனகராஜ் நடித்த திரைப்படங்கள்
எதிரி (திரைப்படம்)

எதிரி  2004  ஆம் ஆண்டு வெளிவந்த தமிழ்த் திரைப்படமாகும்.கே. எஸ். ரவிகுமார் இயக்கத்தில் வெளிவந்த இத்திரைப்படத்தில் மாதவன்,சதா,விவேக் மற்றும் பலர் நடித்துள்ளது குறிப்பிடத்தக்கது.

வகை 

மசாலாப்படம் / காதல்படம்

கதை

நடராஜன் ஐயர் (டெல்லி கணேஷ்) அந்தணராவார். அவர் வீட்டை வாடகைக்கு விடும்பொழுது அவ்வீட்டில் குடிவருபவர்களிடன் பல சட்டங்களைத் தெரிவித்தே பின்னர் அங்கு குடியமத்துவார். அச்சமயம் அங்கு வரும் காடயர்களான கல்லூரி மாணவர்கள் அவரிடன் நல்லவர்களாக நடித்து பின்னர் அவர் வீட்டில் வாடகைப் பகுதியில் குடியமர்கின்றனர். நல்லவர்களாக இருந்தவர்கள் சாராயம், புகை பிடித்தல் போன்ற பல தொழில்களைச் செய்ய ஆரம்பித்தனர். இவற்றைப் பார்த்துப் பயந்துபோன நடராஜன் ஐயர் அவர்களை விரட்டுவதற்கு ஆட்டோ ஓட்டுனர் (விவேக்) ஒருவரின் உதவியை நாடுகின்றார். அவரும் பாட்டில் மணி என்ற காடையன் இருக்கின்றான். அவன் உங்களுக்கு உதவுவான் என்று பொய் கூறினார். அதன்படி பாட்டில் மணியாக தன் நண்பன் சுப்பிரமணியை (மாதவன்)ஏற்பாடு செய்கின்றார். இவர் சொல்கேட்டு பாட்டில் மணி போல் வந்து ஐயர் வீட்டிலிருப்பவர்களைப் பயமுறுத்துகின்றார். இதற்கிடையில் ஐயரின் மகளான காயத்ரி மீது காதல் நெருங்கிப் பழகுகின்றார். இவற்றைப்பார்த்து மனம் நொந்துகொள்ளும் அவர் பாட்டில் மணியை வெளியில் அனுப்புவதற்காகப் பலமுறை முயல்கின்றார். அச்சமயம் நண்பனின் காதலியென நினைத்து பிரியாவைக் (சதாவை) கடத்திச் செல்லும் சுப்பிரமணி பின்னர் பிரியா மீது காதல் கொள்கின்றார் எவ்வாறு பிரியாவை காடையனான அவள் தந்தையிடமிருந்து காப்பாற்றி ஒன்று சேருகின்றார் சுப்பிரமணி என்பதே திரைக்கதை முடிவு.

வெளியிணைப்புகள்
சர்வதேச திரைப்பட தரவுத் தளத்தில் 

2004 தமிழ்த் திரைப்படங்கள்‎
மசாலாத் திரைப்படங்கள்
இந்தியத் தமிழ்த் திரைப்படங்கள்
யுவன் சங்கர் ராஜா இசையமைத்துள்ள திரைப்படங்கள்
மாதவன் நடித்த தமிழ்த் திரைப்படங்கள்
விவேக் நடித்த திரைப்படங்கள்
டெல்லி கணேஷ் நடித்த திரைப்படங்கள்
கனடாவில் பால்வினைத் தொழில்

கனடாவில் பெண்கள் பால்வினைத் தொழிலுக்கு பல நாடுகளிலுமிருந்து வரவழைக்கப்படுவது குறிப்பிடத்தக்கது.பலர் கடத்தப்பட்டும்,பலர் தங்களின் விருப்பத்தின்படியும் பாலியல் தொழிலுக்குள் உள்நுழைகின்றனர்.கனடாவில் பாலியல்தொழில்கள் பல வடிவமைப்பினைப் பெற்றுள்ளது அவை:

பாலியல் திரைப்படங்கள்
நிர்வாண நடன மன்றங்கள்
குழுமப் பாலியல் மன்றங்கள்

இவ்வாறான பலவகையிலும் பாலியல் தொழில் சட்டத்தின்படி குற்றமில்லையென மாற்றம்பெற்றுள்ளது.
ஆனாலும் ஒரு விலைமாது விற்கப்படும் உடலை வேறொருவர் அவ்வுடலைப்பெற சட்டம் அனுமதிக்காதிருப்பதும் குறிப்பிடத்தக்கது.

கனடாவில் விபச்சாரம் மற்றும் அதனைச் சார்ந்த சட்ட அமைப்புகள் பெரும்பாலான மக்களாலும் புரிந்துகொள்ள இயலாமல் இருப்பதனைக் குறிப்பிட்டுக் கூறலாம்.கனடாவில் அமையப்பெற்றுள்ள சட்ட அமைப்புகளின்படி விலைமாதுக்கள் தங்கள் உடல்களை விற்பதற்குத் தடையேதும் இல்லாதிருக்கின்றது. அதேவேளை விலை மாதுக்களின் உடல்களை வாங்குவதற்கு தடை உள்ளது. இத்தகு சட்டம் நடைமுறையில் உள்ளபொழுதும் பலர் விபச்சாரத் தொழில்களில் ஈடுபடுகின்றனர். ஆனாலும் இத்தகு விபச்சாரத் தொழில்களில் ஈடுபடும் விலை மாதுக்கள் எத்தகு வகையில் தமது அன்றாட வாழ்க்கைக்குத் தேவையான பணச் செலவுகளை எதிர்கொள்கின்றார்கள் என்பது இன்றளவும் கவனிப்பாரற்று இருப்பதும் உண்மை.அதாவது ஒரு விலைமாதுவின் உடலை வாங்க இயலாத சட்டம் இல்லாதபொழுது எந்தவகையிலான பணவலிமையினை நாடி அவர்கள் விபச்சாரத் தொழில்களில் ஈடுபடுகின்றனர் என்பதும் ஒரு கேள்விக்குறியாகவுள்ளது.

மேற்கோள்கள்

கனடியச் சமூகம்
பால்வினைத் தொழில்
கனடாவில் சட்டம்
அனிதா பிரதாப்

அனிதா பிரதாப் (Anita Pratap, பிறப்பு: டிசம்பர் 23, 1958) செய்தியாளரும் எழுத்தாளருமான இவர் டைம் இதழ் மற்றும் சி.என்.என் தொலைக்காட்சி சேவை போன்றவற்றில் பணியாற்றியவர். மேலும் போர்ச்சூழல்கள் நிறைந்த பிரதேசங்களில் போராளிகளின் வேண்டுதல்களையும் உயர்ந்த சமூகத்தினால் ஒடுக்கப்படும் சமூகத்தினரின் போராட்டங்கள் பற்றியும் இலங்கை, இந்தியா, ஆப்கானிஸ்தான் போன்ற பல பகுதிகளில் சென்று பலதரப்பட்டவர்களையும் பேட்டி எடுத்ததில் பெருமைக்குரியவர். விடுதலைப்புலிகளின் தலைவர் பிரபாகரனைச் சந்தித்துப் பேட்டி எடுத்தவரென்பதும் குறிப்பிடத்தக்கது. மேலும் இலங்கை அரசு மற்றும் விடுதலைப்புலிகளின் போர்க்கொள்கைகள் மற்றும் தமிழீழ மக்களின் அன்றாட வாழ்க்கைத் தேவைகளின் இன்னல்கள் போன்றவற்றை தனது அனுபவத்தில் வெளிப்படுத்தும் விதமாக இவரால் வெளியிடப்பட்ட ஜலாண்ட் ஒஃவ் பிளட் (Island of blood) நூல் மிகுந்த வரவேற்பைப் பெற்ற நூல் வெளியீடாகும். 2013ல் சிறிரத்தன என்ற உலக அளவிலான விருது கேரள கலா கேந்திரத்தால் அளிக்கப்பட்டது. கேரளாவிலுள்ள எர்ணாகுளம் மக்களவை தொகுதிக்கு ஆம் ஆத்மி கட்சி சார்பாக 2014 தேர்தலில் போட்டியிட்டார்.

தொடக்க வாழ்க்கை 
அனிதா சைமன் என்று கோட்டயத்தில் சிரிய கத்தோலிக குடும்பத்தில் பிறந்தார். இவரின் தந்தை டாடா குழுமத்தில் பணியாற்றினார். பல்வேறு இடங்களில் அவர் பணிபுரிந்ததால் குழந்தையாக இருந்தபோது அனிதா பதினொரு ஆண்டுகளில் ஏழு பள்ளிகளில் மாற்றி மாற்றி படிக்க வேண்டியிருந்தது. அவர் கேம்பிரிச் படிப்பை கொல்கத்தாவிலுள்ள லார்டோ பள்ளியில் முடித்தார். அவரது இளங்கலை படிப்பை டெல்லியிலுள்ள மிரண்டா அவுசில் 1978ல் நிறைவு செய்தார். இதழியல் பட்டயத்தை பெங்களூர் பல்கலைக்கழகத்தில் நிறைவு செய்தார்

மேற்கோள்கள்

வெளி இணைப்புகள் 
அனிதா பிரதாப்பின் அதிகாரப்பூர்வத் தளம்

பத்திரிகையாளர்கள்
ஆங்கில எழுத்தாளர்கள்
1958 பிறப்புகள்
வாழும் நபர்கள்
இந்தியப் பெண் ஊடகவியலாளர்கள்
21-ஆம் நூற்றாண்டு இந்திய அரசியல்வாதிகள்
இந்தியப் பெண் திரைப்பட இயக்குநர்கள்
கேரளப் பெண் எழுத்தாளர்கள்
இடி அமீன்

இடி அமீன் (Idi Amin Dada, 1924–ஆகஸ்ட் 16, 2003) உலகின் அதிபயங்கர கொடுங்கோலர்களில் ஒருவர். 1971 முதல் 1979 வரை உகாண்டாவை ஆட்சி செய்தார். இவர் பிறந்த ஆண்டு தொடர்பில் சரியான தகவல்கள் உறுதிப்படுத்தப்படவில்லை. 1924 அல்லது 1925 இல் பிறந்திருக்கலாம்; மே 18, 1928 இல் பிறந்திருக்கலாம் என்ற கருத்தும் உண்டு.  இவரது ஆட்சி பற்றிய விபரங்கள் பல பயங்கரமானவை ஆகும். 1979 இல் உகண்டாவை விட்டுத் தப்பியோடி சவுதி அரேபியாவில் தஞ்சமடைந்தார். 2003 இல் அங்கேயே இறந்தார்.

உகாண்டா நாட்டில் 1971ம் ஆண்டில் ராணுவ புரட்சி மூலம் ஆட்சியை பிடித்தவர் இடி அமீன். சர்வாதிகார ஆட்சி நடத்தினார். உகாண்டா தான்சானியா போருக்கு பிறகு, 1979ம் ஆண்டு லிபியாவுக்கு தப்பி சென்றார். அங்கிருந்து 1981ம் ஆண்டு சவுதி அரேபியா சென்றார். 2003ம் ஆண்டு இறந்தார். சர்வாதிகாரி இடிஅமீன் நாட்டை விட்டு பாதுகாப்பாக வெளியேற அப்போது வசதி செய்து கொடுக்கப்பட்டது.

உகாண்டா ஆசியர்களை வெளியேற்றல் 

4 ஆகஸ்டு, 1972 அன்று உகாண்டாவின் இராணுவ சர்வாதிகார அதிபர் இடி அமீன், உகாண்டாவில் வாழும் ஆசிய நாட்டவர்களை 90 நாட்களுக்குள் நாட்டை விட்டு வெளியேற ஆணையிட்டார். வெளியேற்றத்தின் போது இருந்த 80,000 தெற்காசிய நாட்டவர்களில் பெரும்பான்மையினர் குசராத்தி வம்சாவளியினராக இருந்தனர். வெளியேற்றப்பட்டவர்களில் 27,000 ஆசியர்கள் ஐக்கிய இராச்சியத்திற்கும்,   6,000 ஆசிய அகதிகள் கனடாவிற்கும், 4,500 அகதிகள் இந்தியாவிற்கும், 2,500 அகதிகள் அருகில் உள்ள கென்யாவிற்கும் புகலிடம் அடைந்தனர்.

என்டபே நடவடிக்கை 

இடி அமீன் ஆட்சியின் போது இசுரேலிய பாதுகாப்புப் படைகளின் அதிர்ச்சித் தாக்குதல் படையினரால் உகண்டாவின் என்டபே விமான நிலையத்தில் வைத்து 4 சூலை 1976 அன்று நடத்தப்பட்ட ஒரு பயங்கரவாத எதிர்ப்பு நடவடிக்கை மூலம் பணயக் கைதிகளை மீட்டனர். ஒரு வாரத்துக்கு முன், 27 சூன் அன்று பிரான்சிய விமானசேவை நிறுவனத்தின் (Air France) வான் விமானம் 248 பயணிகளுடன் பலஸ்தீன விடுதலைக்கான மக்களாதரவு முன்னனி மற்றும் செருமனி விடுதலைக் குழுக்களினால் கடத்தப்பட்டு உகாண்டாவின் தலைநகர் கம்பாலாவிற்கு அருகிலுள்ள என்டபேக்கு கொண்டு செல்லப்பட்டது. கடத்தல்காரர்கள் இசுரேலியர்களையும் யூதர்களையும் பெரிய குழுவிலிருந்து வேறுபடுத்தி வேறு ஒரு அறையில் பலவந்தப்படுத்தி அடைத்தனர். அன்று பின்னேரம், 47 யூதரற்ற, இசுரேலியரற்றோர் விடுதலை செய்யப்பட்டனர். அடுத்த நாள், மேலும் 101 யூதரற்ற பணயக் கைதிகள் பிரான்சிய விமானசேவை நிறுவனத்தின் வான் விமானத்தினுள் செல்ல அனுமதிக்கப்பட்டனர். நூற்றுக்கு மேற்பட்ட யூத, இசுரேலிய பயணிகளுடன் யூதரல்லாத விமானியான மைக்கல் பாகோசும் பணயக் கைதியாக கொலை அச்சுறுத்தலுக்குள்ளாயினர்.

இதனையும் காண்க 
 மில்டன் ஒபாடே

மேற்கோள்கள்

வெளி இணைப்புகள் 
 இடி அமீன்: சடலங்களுடன் தனிமையில் இருக்க விரும்பிய சர்வாதிகாரி

2003 இறப்புகள்
1924 பிறப்புகள்
கொடுங்கோல் ஆட்சியாளர்கள்
உகாண்டாவின் அரசுத்தலைவர்கள்
20-ஆம் நூற்றாண்டு குற்றவாளிகள்
ஈசாப்

ஈசாப் ( Aesop, கி.மு. 620–564) என்பவர் ஒரு பண்டைக் கிரேக்க கற்பனையாளர் மற்றும் கதைசொல்லி ஆவார். இவரது இருப்பு தெளிவாக இல்லை மற்றும் இவரது எழுத்துக்கள் நேரடியாக எஞ்சியில்லை என்றாலும், இவருடையது என்று கூறப்பட்ட பல கதைகள் பல நூற்றாண்டுகளாக,  பல மொழிகளில் கதை சொல்லும் பாரம்பரியத்தில் இன்றுவரை தொடர்கின்றன. இவருடன் தொடர்புடைய பல கதைகள் மாந்தவுருவகங்களாக விலங்கு கதாபாத்திரங்களால் வகைப்படுத்தப்படுகின்றன.  இவர் ஒரு அடிமையாவார். இவர் கூறிய நீதிக்கதைகள் ஈசாப்பின் நீதிக்கதைகள் எனப்படுகின்றன. இந்த நீதிக் கதைகள் உலகின் பெருமளவு மொழிகளில் மொழிபெயர்க்கப்பட்டுள்ளன.

அரிஸ்டாட்டில், ஹெரோடோடஸ் மற்றும் புளூட்டாக் உள்ளிட்டவர்களின் பண்டைய ஆதாரங்களில் ஈசாப்பின் வாழ்க்கையின் சிதறிய விவரங்களைக் காணலாம். ஈசோப் ரொமான்ஸ் எனப்படும் ஒரு பண்டைய இலக்கியப் படைப்பு, இவரது வாழ்க்கையின் ஒரு பகுதியை, அநேகமாக மிகவும் கற்பனையான பதிப்பாக சொல்கிறது. இவர் தனது புத்திசாலித்தனத்தால் சுதந்திரத்தைப் பெற்று மன்னர்கள் மற்றும் நகர அரசுகளுக்கு ஆலோசகராக ஆன ஒரு அற்புதமான அசிங்கமான அடிமை (δοῦλος) என்று அதில் விவரிக்கப்பட்டுள்ளன. கடந்த 2,500 ஆண்டுகளில் பரவலர் பண்பாட்டில் ஈசாப்பின் சித்தரிப்புகள் பல கலைப் படைப்புகள் மற்றும் பல புத்தகங்கள், திரைப்படங்கள், நாடகங்கள் மற்றும் தொலைக்காட்சி நிகழ்ச்சிகளில் சித்தரிக்கப்பட்டுள்ளன.

வாழ்க்கை 
விக்கி நூல்களில் ஈசாப் நீதிக் கதைகள்
அரிசுட்டாட்டில் உட்பட துவக்கத்தால கிரேக்க ஆதாரங்களின்படி, ஈசாப் கிமு 620 இல் கிரேக்க குடியிருப்பான மெசெம்பிரியாவில் பிறந்தார் என்பதைக் குறிக்கிறது. உரோமானிய ஏகாதிபத்திய காலத்தைச் சேர்ந்த பல பிற்கால எழுத்தாளர்கள் இவர் ஃப்ரிஜியாவில் பிறந்தார் என்று கூறுகிறார்கள். அஅரிசுட்டாட்டில் மற்றும் எரோடோட்டசு ஆகியோரின் குறிப்புகளில் இருந்து ஈசாப் சமோசில் அடிமையாக இருந்ததாகவும், அவனது எசமானர்களாக முதலில் சாந்தஸ் என்ற மனிதரும் பின்னர் ஐட்மான் என்பவரும் இருந்தததாக அறியவருகிறது. இவர் எப்படியோ தன் எசமானரிடம் இருந்து விடுதலைப் பெற்று பல நாடுகளை சுற்றிப் பார்த்தார். இந்தப் பயணத்தின் போது ஈசாப் ஏதன்சுக்கு சென்று அப்போது அங்கு பிரபலமாக இருந்தசோலோன் என்பவரை சந்தித்தார். அவரினமிருந்து ஏராளமான விசயங்களை அறிந்து கொண்டார். கொரிந்தின் பெரியாண்டரைச் சந்தித்தார்.

இறிதியில் இவர் டெல்பி நகரில் தனது வாழ்வின் முடிவை சந்தித்தார். புளூட்டாக் கூற்றின்படி, ஈசாப் டெல்பிக்கு லிடியாவின் அரசர் கிரீச்சிடம் தூதரகப் பணிக்காக வந்ததாகவும்,  அவர் டெல்பியர்களை அவமதித்ததாகவும், மன்னர் இவரிடம் ஒரு பெருந் தொகையைக் கொடுத்து டெல்பி கோயிலில் சேர்ப்பிக்கச் சொல்லியதாகவும், ஆனால் அப்பணியை இவர் ஒழுங்காக செய்யாததால் திருட்டுக் குற்றச்சாட்டின் பேரில் மரண தண்டனை விதிக்கப்பட்டதாகவும், குன்றிலிருந்து தூக்கி எறியப்பட்டு கொல்லப்பட்டதாகவும் கூறுகிறார். (அதன்பிறகு டெல்பியர்கள் கொள்ளைநோயாலும், பஞ்சத்தால் பாதிக்கப்பட்டனர்).

மேற்கோள்கள்

வெளி இணைப்புகள்
 ஈசாப் நீதிக் கதைகள் - குட்டன்பேர்க் திட்டத்தில்

பண்டைய கிரேக்க எழுத்தாளர்கள்
கிமு 620 பிறப்புகள்
கிமு 560 இறப்புகள்
பேடன் பவல்

ராபர்ட் பேடன் பவல் பிரபு (Robert Baden-Powell) (பெப்ரவரி 22, 1857 - ஜனவரி 8, 1941) சாரணர் இயக்கத்தை உருவாக்கியவர் ஆவார். இவர் இங்கிலாந்தில் பிறந்த ஆங்கிலத் தளபதி. 1907 ஆம் ஆண்டு சாரணர் இயக்கத்தைத் தோற்றுவித்தார். 1910 இல் சிறுமிகள் சாரணர் இயக்கத்தையும் தொடங்கினார்.

வாழ்க்கைக் குறிப்பு
ரெவறண்ட் பேடன் பவல் என்பவரின் மூன்றாவது திருமணத்தில் பிறந்த பத்துக் குழந்தைகளில் எட்டு ஆண்கள். அந்த ஆண்களில் ஏழாவதாகப் பிறந்தவர் பேடன் பவல். இவருக்கு மூன்று வயதாக இருக்கும் போது இவரது தந்தையார் காலமானார். காலமானவரைக் கௌரவிப்பதற்காகப் பவல் என்றிருந்த குடும்பப் பெயர் பேடன் பவல் ஆக்கப்பட்டது.

புலமைப் பரிசில் பெற்று சார்ட்டார்ஹவுஸ் பாடசாலையில் கல்வி கற்ற பேடன் பவல் 1876இல் பிரித்தானிய இராணுவத்தில் இணைந்தார். 1910 இல் ஓய்வு பெற்றார். 1941 இல் கென்யாவில் காலமானார்.

சாரணியத்தின் நிறுவுனராக
இளைஞர்களுக்கான சாரணியம் (Scouting for Boys) என்ற நூலை 1908 ஆம் ஆண்டு பதிப்பித்தார். ஆப்பிரிக்காவிற்குத் திரும்பிய பேடன் பவுல் தனது புத்தகமான எய்ட்ஸ் டு ஸ்கவுட்டிங் (Aids to Scouting) வெற்றிகரமாக விற்பனை ஆவதனையும் அவை பல இளைய மற்றும் ஆசிரியர்களைப் பயிற்றுவிப்பதற்குப் பயன்படுவதையும் கண்டார். 1907 ஆம் ஆண்டு சாரணியம் ஓர் சோதனை முயற்சியாக 20 சிறுவர்களுடன் தொடங்கியது. முதலில் தேசிய ரீதியில் துவங்கப்பட்ட இம்முயற்சி பின்னர் உலக அளவில் புகழ்பெற்றது. 1920 இல் முதலாவது உலக சாரணிய ஜம்போரியானது ஒலிம்பியாவில் நடைபெற்றது.

வெளியிணைப்புக்கள்
   பேடன் பவுலின் சரித்திரம் குட்டன்பேர்க் திட்டம் 
 ராபர்ட் பேடன் பவல்

மேற்கோள்கள்

ஐக்கிய இராச்சியத்தின் படைத்துறையினர்
சாரணர் இயக்கம்
1857 பிறப்புகள்
1941 இறப்புகள்
சாரண முன்னோடிகள்
லூயி பிரெயில்

லூயிஸ் பிரெய்ல் (ஜனவரி-4, 1809.  ஜனவரி-6, 1852, பிரான்ஸ்) பார்வையற்றவர்களுக்கான பிரெய்ல் எழுத்தினை உருவாக்கியவர். பிரெஞ்சுக்காரரான இவர் பார்வையற்றவர். பார்வையற்றவர்கள் தடவிப் பார்த்துப் படிக்க ஏற்ற பிரெய்லி எழுத்தினைக் கண்டுபிடித்தார். பிரெயில் முறையில் ஒன்று முதல் ஆறு புடைப்புப்புள்ளிகளையும் ஓட்டைகளையும் கொண்டு எழுதிய எழுத்துகளை விரல்களை வைத்துத் தடவுதலின் மூலம் இனங்கண்டு கொள்வர்.

இளமைக்காலம் 
லூயி பிரெயில் தன் மூன்றாவது வயதில், ஒரு தையல் ஊசியை வைத்துக்கொண்டு விளையாடும் போது எதிர்பாராத விதமாக, ஒரு கண்ணில் காயம் ஏற்பட்டது; உரிய மருத்துவம் செய்யாது விட்டதனால், அக்கண்ணை இழக்க நேரிட்டது. பரிவுக்கண் நோய் (sympathetic ophthalmia) காரணத்தினால், அவர் இன்னொரு கண்ணையும் இழக்க நேரிட்டது.

சிறப்புகள் 

இவர் கண்டறிந்த பார்வையற்றவர்களுக்கான கல்வி முறையானது, பார்வையாளர்களுக்கு மிகவும் உதவிகரமான மற்றும் சுலபமான முறையாகும். இதற்காக உலக நாடுகள் பலவும் இவரது அஞ்சல் தலை மற்றும் நினைவு நாணயங்கள் வெளியிட்டு பெருமைப்படுத்தியுள்ளன. இந்திய அரசும் இவரது படம் பொறித்த 2 ரூபாய் நினைவு நாணயத்தை வெளியிட்டு பெருமைப்படுத்தியது.

கண்டுபிடிப்பாளர்கள்
1809 பிறப்புகள்
1852 இறப்புகள்
பிரெஞ்சு கண்டுபிடிப்பாளர்கள்

மேற்கோள்கள்
டானியல் டீஃபோ

டானியல் டீஃபோ (Daniel Defoe, 1660-1731) ஆங்கில எழுத்தாளர். இவர் எழுதிய 'ராபின்சன் குரூசோ' உலகப் புகழ்பெற்ற நாவலாகும். இது உலகின் பல மொழிகளில் மொழிபெயர்க்கப்பட்டுள்ளது.

வெளி இணைப்புகள் 
 குட்டன்பேர்க் திட்டத்தில் இவரது படைப்புக்கள்

மேற்கோள்கள்

ஆங்கில எழுத்தாளர் பற்றிய குறுங்கட்டுரைகள்
பிரித்தானிய எழுத்தாளர்கள்
1660 பிறப்புகள்
1731 இறப்புகள்
அலெக்சாந்தர் கஸ்டவ் ஈபல்

அலெக்சாந்தர் கஸ்டவ் ஈபல் (Alexandre Gustave Eiffel, டிசம்பர் 15, 1832 - டிசம்பர் 27, 1923) பிரான்சைச் சேர்ந்த பிரபல பொறியியலாளர். ஈபல் கோபுரமும், பனாமா கால்வாயும் இவரது திட்டமிடலில் உருவாகின. இரண்டுமே உலகப் புகழ்பெற்றவை.

பொறியியலாளர்கள்
1832 பிறப்புகள்
1923 இறப்புகள்
பிரெஞ்சுக் கட்டிடக் கலைஞர்கள்

மேற்கோள்கள்
மூன்று நிறங்கள்: நீலம்

நீலம் (English: Three Colors: Blue, French: Trois couleurs: Bleu) புகழ்பெற்ற போலந்து நாட்டு இயக்குநர் கிரைஸ்டாப்ஃ கெய்ஸ்லாவ்ஸ்கி (Krzysztof Kieślowski) அவர்களின் மூன்று நிறங்கள் திரைப்பட வரிசையில் முதலாவது படமாகும். 1993 ஆம் ஆண்டு வெளிவந்த இத்திரைப்படம், பிரெஞ்சுப் புரட்சியின் கருத்துக்களில் விடுதலையை (Liberty) உட்கருவாகக் கொண்டது. வெள்ளை மற்றும் சிவப்பு அகியவை இப்படத்தைத் தொடர்ந்து வெளிவந்தன.

கதாபாத்திரங்கள் 
ஜூலியட் பினோஷ் (Juliette Binoche) : ஜூலி.

கதை 

சாலை விபத்தொன்றில் தன் கணவனையும் சிறுவயது மகளையும் பறிகொடுத்த ஜூலி அத்துயரத்தை எவ்வாறு எதிர்கொள்கிறாள் என்பதை இப்படம் சித்தரிக்கிறது. அவள் மனித வாழ்வின் இன்ப துன்பங்கள், பாசப் பிணைப்புகளிலிருந்து 'விடுதலை' அடைந்து 'மனக்கொலை' (Spiritual Suicide) செய்துகொள்ள விரும்புகிறாள். ஆனால் பாரிஸ் நகரத்தில் தெரிந்தவர்களும் புதிய அறிமுகங்களும் விரிக்கும் நேசவலைகள் அவளது வாழ்வை மீட்டெடுக்கின்றன.

விருதுகள் 
வெனிஸ் திரைப்பட விழாவில் மூன்று விருதுகள்.

துணுக்குகள் 
சுஹாசினி அவர்கள் இயக்கிய இந்திரா திரைப்படத்தில் நாயகி தன் பின்கரத்தை சுவற்றோடு உராசிச்சென்று சோகத்தை வெளிப்படுத்தும் காட்சி இப்படத்தில் வரும் காட்சியைப் போன்று அமைந்திருப்பது குறிப்பிடத்தகுந்தது.

வெளியிணைப்புகள் 
 சர்வதேச திரைப்பட தரவுத் தளத்தில்

பிரெஞ்சுத் திரைப்படங்கள்
1993 திரைப்படங்கள்
இணைய வானொலி

இணையம் ஊடாக ஒலிபரப்பப்படும் வானொலி நிகழ்ச்சிகளை இணைய வானொலி எனலாம். அலைக்கம்பங்கள் துணையுடன் ஒலிபரப்பப்படும் வானொலி நிகழ்ச்சிகளே இணையம் ஊடாகவும் ஒலிபரப்பப்படுவதுண்டு. இணையத்தின் ஊடாக மாத்திரம் ஒலிபரப்பப்படும் நிகழ்ச்சிகளும் இன்று பரவலாகி வருகின்றன.

இவற்றையும் பார்க்கவும் 
 இணையத் தமிழ் வானொலிகள் பட்டியல்

மேற்கோள்கள்

வானொலி
இணைய வானொலி
ஊடக வடிவங்கள்
அடோல்ப் சக்ஸ்

அடோல்ப் சக்ஸ் (1814-1894) பெல்ஜியத்தைச் சேர்ந்த இசைக்கருவி வடிவமைப்பாளர். சக்சபோனைக் கண்டுபிடித்தவர் இவராவார். இவரது தகப்பனாரும் ஒரு இசைக்கருவி வடிவமைப்பாளர் ஆவார். 1894 இல் பாரிசில் காலமானார்.

இளம் வாழ்க்கை
அந்தோணி சோசப் சக்சு பெல்ஜியம் நாட்டைச் சார்ந்த சார்லசு-சோசப் தம்பதியருக்குப் பிறந்தார். இவரது பெயர் 'அந்தோணி' என்றிருப்பதால் சிறுவயதில் 'அடோல்ப்' என அழைக்கப்பட்டார். இவரது பெற்றோர் இவருவருமே இசைக் கருவி வடிவமைப்பாளர்கள். ஊதுகுழலில் பல்வேறு மாற்றங்களை உருவாக்கியவர்கள் அவர்கள். 'அடோல்ப்' அவரது இளம் வயதில் இசைக் கருவிகள் உருவாக்க ஆரம்பித்தார்.

இவர் உருவாக்கிய இசைக்கருவிகள்
சக்சபோனைத் தவிர இவர் உருவாக்கிய பிற இசைக்கருவிகள்,

மேற்கோள்கள்

வெளி இணைப்புகள்
'பிக்சர்சு ஆஃப் ஃபோர் சக்சபோன்' (circa 1858–76)

இசை
இசைக்கருவி வடிவமைப்பாளர்கள்
1814 பிறப்புகள்
1894 இறப்புகள்
கிரண் தேசாய்

கிரண் தேசாய் (Kiran Desai, பிறப்பு: செப்டம்பர் 3, 1971) இந்தியாவில் பிறந்த பெண் எழுத்தாளர் ஆவார். இவர் எழுதிய த இன்ஹெரிட்டன்ஸ் ஒஃப் லாஸ் (The Inheritance of Loss) என்னும் ஆங்கில நாவலுக்கு 2006 ஆம் ஆண்டுக்குரிய புக்கர் பரிசு வழங்கப்பட்டுள்ளது. புக்கர் பரிசு பெற்ற மிகக் குறைந்த வயதுடைய பெண் எழுத்தாளர் என்ற பெயரையும் பெற்றுள்ள இவர், புகழ் பெற்ற பெண் எழுத்தாளரான அனிதா தேசாயின் மகளாவார். அனிதா தேசாய் புக்கர் பரிசுக்காக மூன்று முறை இறுதிச் சுற்றுக்குத் தேர்ந்தெடுக்கப்பட்ட போதும், அவருக்கு இப்பரிசு கிடைக்கவில்லை.

கிரண் தேசாய் 1971 ஆம் ஆண்டு செப்டெம்பர் மாதம் 3 ஆம் திகதி இந்தியாவின் தலை நகரமான புதுடில்லியில் பிறந்தார். இவருக்கு 14 வயதானபோது, இவரது குடும்பம் ஐக்கிய இராச்சியத்துக்குக் குடிபெயர்ந்தது. அடுத்த ஆண்டே இவர்கள் ஐக்கிய அமெரிக்காவில் குடியேறினர்.

கிரண் தேசாய் தனது பாடசாலைக் கல்வியை மசச்சூசெட்ஸ் இல் பெற்றுக்கொண்டார். பின்னர், ஹொலின்ஸ் பல்கலைக் கழகத்தின், பென்னிங்டன் கல்லூரியிலும், கொலம்பியா பல்கலைக்கழகத்திலும் கல்வி பயின்றார்.

இவரது எழுத்தில் இவரது தாயார் அனிதா தேசாய் தாக்கம் உண்டு.

விருதுகளும் அங்கீகாரமும் 
இவரது முதல் நாவலான Hullabaloo in the Guava Orchard 1998ல் வெளியிடப்பட்டது. இந்நாவல் பெட்டி ட்ராஸ்க் விருதைப் (Betty Trask Award) பெற்றுள்ளது

இரண்டாவது நாவலான The Inheritance of Loss(2006) பல இலக்கிய திறனாய்வாளர்களின் பாராட்டினைப் பெற்றுள்ளதுடன் 2006 ஆம் ஆண்டிற்கான புக்கர் பரிசினையும் இவருக்குப் பெற்றுத் தந்துள்ளது.

எழுதிய நூல்கள் 
 Hullabaloo in the Guava Orchard, Faber and Faber, 1998, 
 The Inheritance of Loss, Hamish Hamilton Ltd, 2006,

வெளி இணைப்புகள் 
 புக்கர் பரிசு 2006: கிரண் தேசாய்
 SAWNET biography
 Rediff interview

அமெரிக்க எழுத்தாளர்கள்
இந்திய அமெரிக்கர்கள்
ஆங்கில எழுத்தாளர்கள்
1971 பிறப்புகள்
இந்திய எழுத்தாளர்கள்
புக்கர் பரிசு பெற்றவர்கள்
வாழும் நபர்கள்
இந்திய ஆங்கில எழுத்தாளர்கள்
வீரப்பன்

வீரப்பன்  (Veerappan) எனப்படும் கூசு. முனிசாமி வீரப்பக்கவுண்டர்  (18 சனவரி 1952 – 18 அக்டோபர் 2004) சந்தனக்கடத்தல் வீரப்பன் என்று அழைக்கப்படுபவர். தந்தங்களுக்காக யானைகளைக் கொன்றவர். சந்தனக்கட்டை கடத்தல் செய்தவர். சத்தியமங்கலம் காட்டுப் பகுதியில் மறைந்து வாழ்ந்தார். பல ஆண்டுகளாக வீரப்பன் தமிழக, கருநாடக, கேரளா அரசுகளுக்கு பெரும் சவாலாக விளங்கினார். ஒரு கட்டத்தில் சிலநூறு பேர் கொண்ட படையே தனக்கென வைத்திருந்தார்.

மேலும் வீரப்பன் மீது சுமத்தப்பட்டுள்ள குற்றங்கள் பின்வருவன.

இவர் 184 பேரை கொன்றதற்காகவும் (அதில் பாதிக்கு மேற்பட்டோர் போலீஸ்காரர்கள், வனத்துறை மற்றும் போலீஸ் உயர் அதிகாரிகள் ஆவர்), தந்தத்திற்காக சட்ட விரோதமாக 200க்கும் அதிகமான யானைகளை கொன்றதற்காகவும் தேடப்பட்டு வந்தார்.

$2,600,000 (இந்திய மதிப்பு சுமார் 5 கோடி) மதிப்பிலான  தந்தங்கள் கடத்தல்களில் ஈடுபட்டதற்காகவும், US $22,000,000 (இந்திய மதிப்பு சுமார் 130 கோடி) மதிப்பிலான சந்தன மரங்களை கடத்தியதற்காகவும் தேடப்பட்டுவந்தார். 2004 இல் கே. விஜயகுமார் தலைமையிலான தமிழ்நாடு சிறப்புக் காவல்படையினரால் கொல்லப்பட்டார்.

ஆரம்பகால வாழ்க்கை 
வீரப்பன் 18 சனவரி, 1952 ஆம் ஆண்டு தமிழ் வன்னியர் சமுதாயத்தில், கருநாடக மாநில எல்லைப்பகுதியான கோபிநத்தம் என்னும் கிராமத்தில் பிறந்தார். இவருக்கு ஆஸ்த்மா பாதிப்பு இருந்தது. வீரப்பன் மலையூர் மம்மட்டியான் என்ற கைதேர்ந்த கொள்ளையனின் செயல்களால் ஈர்க்கப்பட்டார். மம்மட்டியான் இரு கொள்ளை குழுக்களுக்கு நடுவே நடந்த சண்டையில் கொல்லப்பட்டார். மம்மட்டியானை கொன்றவரின் சகோதரனை கொன்றதே வீரப்பன் செய்த முதல் கொலையாகும்.

குடும்பம் 
வீரப்பனுக்கு முத்துலெட்சுமி என்ற மனைவியும் இரு மகள்களும் உள்ளனர்.

குற்றவாளி வாழ்க்கை 

சந்தனமர கடத்தல் செய்த தனது உறவினர் செவி கவுண்டரிடம் உதவியாளராக சேர்ந்து தனது குற்றவாளி வாழ்க்கையை தொடங்கினார் வீரப்பன். 1972 ஆம் ஆன்று முதன்முறையாக வீரப்பன் கைது செய்யப்பட்டார்.

சந்தனமரம் கடத்தல் மற்றும் யானைகளை கொன்று அதன் தந்தங்களை கடத்தல் போன்ற சம்பவங்களை ஆரம்ப நாட்களில் வீரப்பன் செய்து வந்தார். பிறகு, தன் குற்றங்களில் குறுக்கிடுபவர்களையும் கொல்ல ஆரம்பித்தார். பதினேழு வயதில் தனது முதல் கொலையை செய்தார் வீரப்பன். காவலர்கள், வனத்துறை அதிகாரிகள் மற்றும் துப்பு கொடுப்பவர்களே வீரப்பனால் கொல்லப்பட்டவர்கள் பட்டியலில் அடங்குவர்.

1987 ஆம் ஆண்டு தமிழ்நாட்டில் இருந்த சிதம்பரம் எனும் வனத்துறை அதிகாரியை கடத்தி கொன்றார். இந்த கொலை சம்பவம் மூலம் இந்திய அரசின் கவனம் அவர் பக்கம் முதன்முதலாக திரும்பியது. 1991 ஆம் ஆண்டு நவம்பர் மாதம் பண்டில்லாப்பல்லி ஸ்ரீநிவாஸ் எனும் வனத்துறை அதிகாரியை கொன்றார். அதற்கு அடுத்த வருடம் ஆகத்து மாதம் உயர் காவல்துறை அதிகாரி ஹரிகிரிஷ்ணா உட்பட பல காவல்துறையினர் சென்ற வழியில் இடைமறித்து தாக்கி கொன்றார்.

 நக்கீரன் ஆசிரியர் கோபால், பல நேரங்களில் வீரப்பனை நேரடியாக சந்தித்து மக்களுக்கு வீரப்பன் பற்றிய செய்திகளை உண்மையாக எழுதினார். இவருடைய வரலாறு சந்தனக்காடு என்ற தொடராக இயக்குநர் வ. கவுதமன் அவர்களால் இயக்கப்பட்டு மக்கள் தொலைக்காட்சியில் ஒளிபரப்பாகியது.
 காவல்துறையின்  சிறப்பு அதிரடி படையின் முன்னாள் தலைவர் கி. விஜயகுமார் சனவரி, 2017 ஆம் ஆண்டு வீரப்பன்: சேஷிங் தி பிரிகண்ட் எனும் தலைப்பில் நூலாக வெளியிட்டுள்ளார்.

இதனையும் காண்க 
 இராஜ்குமார் கடத்தல்
 பட்டுக்கூடு நடவடிக்கை

மேற்கோள்கள்

வெளி இணைப்புகள் 
 வீரப்பன் மரணம் - விவரமும் விவாதமும் பிபிசி
 வீரப்பன் வேட்டையில் பாதிக்கப்பட்டோர் பிபிசி
 வீரப்பன் பற்றிய செய்திகள் (ஆங்கிலம்) 

1952 பிறப்புகள்
தமிழ்நாட்டுக் குற்றவாளிகள்
2004 இறப்புகள்
கருநாடகாவில் குற்றச்செயல்
இணையத் தமிழ் வானொலிகள் பட்டியல்

உலகளாவிய ரீதியில் தமிழில் ஒலிபரப்பப்படும் இணைய வானொலிகளின் பட்டியல் இங்கு இடப்படுகிறது:

சீனா 
 சீன வானொலி நிலையம் (தமிழ்) - http://ta.chinabroadcast.cn/

ஆத்திரேலியா 
 இன்பத் தமிழ் ஒலி - http://www.inbathamil.com/
 ஆஸ்திரேலிய தமிழ் ஒலிபரப்புக் கூட்டுத்தாபனம் - http://www.atbc.net.au/
 தாயகம் தமிழ் ஒலிபரப்புச் சேவை - https://www.thayagam.net/

ஐக்கிய இராச்சியம் 
 பிபிசி தமிழோசை - http://www.bbc.co.uk/tamil/
 தமிழ் ஒலிபரப்புக் கூட்டுத்தாபனம் - http://www.tbcuk.com/
 அனைத்துலக ஒலிபரப்புக் கூட்டுத்தாபனம் தமிழ் - https://radio.ibctamil.com/ 
 லண்டன் தமிழ் வானொலி

இத்தாலி 
 வெற்றிமுரசு இணைய வானொலி - http://www.italytamil.com/

இலங்கை 
 இலங்கை ஒலிபரப்புக் கூட்டுத்தாபனம் - http://www.slbc.lk/
 உதயன் இணைய வானொலி - http://uthayan.com/radio/
 சக்தி எப். எம் - http://www.shakthifm.com/
 அக்னி எப் எம் - http://www.akknifm.com 
 வாரணம் எப். எம் - http://www.varanamfm.com/ 
 காதல் எப்எம் - http://www.kathalfm.com
 இளமை எப் எம் - http://www.ilamaifm.com

இந்தி 

 ரேடியோ hello - http://www.radiohello.fm/home.aspx 
 அன்பு  வானொலி http://www.anbufm.com

ஐக்கிய அமெரிக்கா 
 தென்றல் இணையத்தமிழ் வானொலி - http://www.thendral.com/
 மெரினாஅமெரிக்கத் தமிழோசை - http://www.merina.com/

சிங்கப்பூர் 
 ஒலி - http://www.oli.sg/

நியூசிலாந்து

ஜெர்மனி 
வாகைத் தமிழ் வானொலி 
 தென்றல் உலக வானொலி - http://www.thenralworldradio.de/
 ஐரோப்பியத் தமிழ் வானொலி - http://www.etr.fm/

பிலிப்பைன்சு 
 வெரித்தாஸ் வானொலி - http://www.rveritas-asia.org/

கனடா 
 கனேடிய தமிழ் ஒலிபரப்புக் கூட்டுத்தாபனம் - கனடா - http://ctbc.com/ctbcradio/  
 கீதவாணி (24 மணிநேரமும்) - http://www.geethavaani.ossai.com/  
 கனேடிய தமிழ் வானொலி - http://www.ctr24.com/
 உலகத் தமிழ் ஓசை - http://www.intamil24.com/
 தமிழ் ஸ்ரார் வானொலி - http://www.tamilstar.fm/

நோர்வே 
 நோர்வே தமிழ் முரசம் - http://www.tamilmurasam.com
 கலசம் - http://www.kalasam.com/

வத்திக்கான் 
 வத்திக்கான் வானொலி - http://ta.radiovaticana.va

மலேசியா 
 மின்னல் - http://www.maraz.us/minnal/

மேலும் காண்க 
தமிழ் மொழி வானொலி நிலையங்களின் பட்டியல்

வெளி இணைப்புகள் 
 இணையத் தமிழ் வானொலிகள்

இணைய வானொலி
தமிழ் ஒலிபரப்புத்துறை
தமிழ் வானொலிகள்
கிராமத் திரைப்படம்

கிராமத் திரைப்படங்கள் எனப்படுவது திரைப்பட வகையாகும். கிராமம் அதனைச் சார்ந்த பகுதிகளில் வரும் திரைக்கதை அமைப்புகள் கிராமத்திய இசை, பண்பாடு, பேச்சு, நடைகள் போன்றவற்றினால் பின்னப்பட்ட கதாபாத்திரங்கள் மற்றும் கலைப்படங்களின் சிறிய அளவிலான தாக்கங்கள் இவ்வாறான பல வடிவங்களினையும் பெற்று திரையிடப்படும் திரைப்படங்கள் கிராமப்படம் எனலாம்.

இயக்குநர்கள் 
 பாரதிராஜா
 பாக்யராஜ்
 கே. எஸ். ரவிக்குமார்
 ராஜ் கபூர்
 சேரன்

பிரபல கிராமத் திரைப்படங்கள் 

 மண்வாசனை
 முதல் மரியாதை
 விருமாண்டி
 தேவர் மகன்
 கரகாட்டக்காரன்
 தண்ணீர் தண்ணீர்
 கருத்தம்மா
 நாட்டாமை
 சோலையம்மா
 சின்ன தம்பி
 சூர்யவம்சம்
 எஜமான்
 சின்ன கவுண்டர்
 சின்ன ஜமீன்
 நட்புக்காக
 முத்து
 வேதம் புதிது
 பதினாறு வயதினிலே

கிராமத் தொலைக்காட்சி தொடர்கள்

விஜய் தொலைக்காட்சி

 மதுரை
 களத்து வீடு
 என் பெயர் மீனாட்சி 
 சரவணன் மீனாட்சி
 ஆண்டாள் அழகர்
 சரவணன் மீனாட்சி (பகுதி 3)

கலைஞர் தொலைக்காட்சி

 தெக்குத்தி பொண்ணு
 அப்பனும் ஆத்தாலும்
 முதல்மரியாதை
 தாயம்

சன் தொலைக்காட்சி
 சூர்யவம்சம்

மேற்கோள்கள்

 
திரைப்பட வகைகள்
மாண்டரின் மொழி

மாண்டரின் என்பது வடக்கு மற்றும் தென்மேற்கு சீனப் பகுதிகளில் பெரும்பான்மையாகப் பேசப்படும் பல தொடர்புடைய சீன வட்டார வழக்கு மொழிகளை கூட்டாகக் குறிக்கும். மாண்டரின், சீன திபெத்திய மொழிக் குடும்பத்தைச் சேர்ந்தது. இதுவே, உலகில் ஆகக் கூடிய மக்களால் பேசப்படும் மொழி ஆகும். சீனா, ஹாங்காங், தாய்வான். சிங்கப்பூர் ஆகிய நாடுகளில் மாண்டரின் பேசப்படுகிறது. 2011 முடிவில் மாண்டரின் பேசுபவர்கள் எண்ணிக்கை 84.5 கோடியாகும்.

அடிப்படை உரையாடல்கள்
 நி ஹாஓ - 你好 （NI HAO） - வணக்கம் தெரிவித்தல்
நி - உங்களுக்கு, ஹாஓ - வணக்கம்
 சாஓ ஷாங் ஹாஓ - 早上好 （ZAO SHANG HAO） - காலை வணக்கம்
சாஓ ஷாங் - காலை, ஹாஓ - வணக்கம்

இவற்றையும் பார்க்க 
 சீன மொழி

மேற்கோள்கள்

வெளியிணைப்புகள்
தமிழ் வழியாக சீனம் கற்கலாம்  (தமிழில்)

சீன மொழி

als:Hochchinesisch
ar:صينية مندرين
bar:Houkinäsisch
cdo:Guók-ngṳ̄
cs:Mandarínština
de:Hochchinesisch
eo:Norma ĉina lingvo
fy:Standertmandarynsk
gv:Mandarin Chadjinit
ku:Zimanê çînî
oc:Mandarin estandard
pms:Lenga putonghua
stq:Hoochchinesisk
zh-yue:國語
விண்ணுக்கும் மண்ணுக்கும்

விண்ணுக்கும் மண்ணுக்கும் (Vinnukum Mannukum) திரைப்படம் 2001 ஆம் ஆண்டு வெளிவந்த தமிழ்த் திரைப்படமாகும். இராஜகுமரனின் இயக்கத்தில் வெளிவந்த இத்திரைப்படத்தில் விக்ரம், தேவயானி, சரத்குமார், குஷ்பூ போன்ற பலர் நடித்துள்ளனர்.

வகை 
காதல்படம்

இசை
இசையமைப்பாளர் சிற்பி இத்திரைப்படத்திற்கு இசையமைத்தார்.

மேற்கோள்கள்

வெளி இணைப்புகள்

2001 தமிழ்த் திரைப்படங்கள்‎
விக்ரம் நடித்துள்ள திரைப்படங்கள்
சிற்பி இசையமைத்த திரைப்படங்கள்
இந்தியத் தமிழ்த் திரைப்படங்கள்
தூள் (திரைப்படம்)

தூள் (Dhool) 2003 ஆம் ஆண்டு வெளிவந்த தமிழ்த் திரைப்படமாகும். தரணியின் இயக்கத்தில் வெளிவந்த இத்திரைப்படத்தில் விக்ரம், ஜோதிகா, விவேக் போன்ற பலர் நடித்தனர். இப் படத்திற்கு வித்யாசாகர் இசையமைத்து உள்ளார்.

நடிப்பு 
 விக்ரம் - ஆறுமுகம்
 ஜோதிகா - ஈஸ்வரி 
 விவேக் - நரேன்
 சாயாஜி சிண்டே - காளை பாண்டி 
 பரவை முனியம்மா - ஈஸ்வரியின் பாட்டி 
 மயில்சாமி - குமார்
 பசுபதி - ஆதி
 ரீமா சென் - சொப்னா

மேற்கோள்கள்

வெளியிணைப்புகள் 
சர்வதேச திரைப்பட தரவுத் தளத்தில்

2003 தமிழ்த் திரைப்படங்கள்‎
விக்ரம் நடித்துள்ள திரைப்படங்கள்
இந்தியத் தமிழ்த் திரைப்படங்கள்
வித்தியாசாகர் இசையமைத்த திரைப்படங்கள்
ஜோதிகா நடித்த திரைப்படங்கள்
விவேக் நடித்த திரைப்படங்கள்
தரணி இயக்கிய திரைப்படங்கள்
மஜா

மஜா (Majaa) 2005 ஆம் ஆண்டு வெளிவந்த தமிழ்த் திரைப்படமாகும். சஃபியின் இயக்கத்தில் வெளிவந்த இத்திரைப்படத்தில் விக்ரம், அசின், பசுபதி, மணிவண்ணன், வடிவேல், விஜயகுமார் மற்றும் பலர் நடித்துள்ளனர். இத்திரைப்படத்திற்கு வித்யாசாகர் இசை அமைத்து உள்ளார்.

வகை 
மசாலாப்படம்

துணுக்குகள் 
படப்பிடிப்பு பெரும்பாலும் பொள்ளாச்சியில் நடைப்பெற்றது.

மேற்கோள்கள்

வெளியிணைப்புகள் 
சர்வதேச திரைப்பட தரவுத் தளத்தில்

2005 தமிழ்த் திரைப்படங்கள்
இந்தியத் தமிழ்த் திரைப்படங்கள்
மசாலாத் திரைப்படங்கள்
விக்ரம் நடித்துள்ள திரைப்படங்கள்
வடிவேலு நடித்த திரைப்படங்கள்
மணிவண்ணன் நடித்த திரைப்படங்கள்
வித்தியாசாகர் இசையமைத்த திரைப்படங்கள்
விஜயகுமார் நடித்த திரைப்படங்கள்
அசின் நடித்த திரைப்படங்கள்
சாமுராய் (திரைப்படம்)

சாமுராய் 2002 ஆம் ஆண்டு வெளிவந்த தமிழ்த் திரைப்படமாகும்.பாலாஜி சக்திவேல் இயக்கத்தில் வெளிவந்த இத்திரைப்படத்தில் விக்ரம், அனிதா, நாசர் மற்றும் பலர் நடித்திருந்தனர்.

வகை
மசாலாப்படம்

வெளியிணைப்புகள்
சர்வதேச திரைப்பட தரவுத் தளத்தில்

2002 தமிழ்த் திரைப்படங்கள்
இந்தியத் தமிழ்த் திரைப்படங்கள்
மசாலாத் திரைப்படங்கள்
விக்ரம் நடித்துள்ள திரைப்படங்கள்
அறிமுக இயக்குநர் திரைப்படங்கள்
நாசர் நடித்த தமிழ்த் திரைப்படங்கள்
ஹாரிஸ் ஜயராஜ் இசையமைத்த தமிழ்த் திரைப்படங்கள்
வடிவுக்கரசி நடித்த தமிழ்த் திரைப்படங்கள்
கிங் (திரைப்படம்)

கிங் 2002 ஆம் ஆண்டு வெளிவந்த தமிழ்த் திரைப்படமாகும். சாலமோன் இயக்கத்தில் வெளிவந்த இத்திரைப்படத்தில் விக்ரம், ஸ்னேகா, வடிவேல், நாசர் மற்றும் பலர் நடித்துள்ளனர். இத்திரைப்படத்திற்கு தீனா இசை அமைத்தார்.

2002 தமிழ்த் திரைப்படங்கள்‎
விக்ரம் நடித்துள்ள திரைப்படங்கள்
வடிவேலு நடித்த திரைப்படங்கள்
பிரபு சாலமன் இயக்கியத் தமிழ்த் திரைப்படங்கள்
நாசர் நடித்த தமிழ்த் திரைப்படங்கள்
சினேகா நடித்த திரைப்படங்கள்
இந்தியத் தமிழ்த் திரைப்படங்கள்
ஜெமினி (2002 திரைப்படம்)

ஜெமினி (Gemini) 2002 ஆம் ஆண்டு வெளிவந்த தமிழ்த் திரைப்படமாகும். சரண் இயக்கத்தில் வெளிவந்த இத்திரைப்படத்தில் விக்ரம், கிரண் நடித்திருந்தனர். இத்திரைப்படத்திற்கு பரத்வாஜ் இசை அமைத்திருந்தார்.

வகை
மசாலாப்படம் / காதல்படம்

வெளியிணைப்புகள்
சர்வதேச திரைப்பட தரவுத் தளத்தில்

2002 தமிழ்த் திரைப்படங்கள்‎
மசாலாத் திரைப்படங்கள்
விக்ரம் நடித்துள்ள திரைப்படங்கள்
மனோரமா நடித்த திரைப்படங்கள்
இந்தியத் தமிழ்த் திரைப்படங்கள்
பரத்வாஜ் இசையமைத்த திரைப்படங்கள்
சுவிட்சர்லாந்தில் படமாக்கப்பட்ட திரைப்படங்கள்
அப்பு

அப்பு (Appu) 2000 ஆம் ஆண்டு சூன் மாதம் 16 ஆம் தேதி வெளிவந்த தமிழ்த் திரைப்படமாகும். வசந்த் இயக்கத்தில் வெளிவந்திருக்கும் இத்திரைப்படத்தில் பிரசாந்த், தேவயானி, பிரகாஷ்ராஜ் போன்ற நடிகர்கள் நடித்திருந்தனர். இத்திரைப்படத்தில் டாக்ஸி டிரைவர் என்ற ஆங்கிலத் திரைப்படத்தின் பாணியில் சில காட்சியமைப்புகள் உள்ளன.

வகை 
காதல்படம் / மசாலாப்படம்

கதை 

அப்பு (பிரசாந்த்) தமிழ்நாட்டிலிருந்து மும்பைக்கு தனது சகோதரியின் இறப்பிற்குக் காரணமாக இருந்த ஒரு பெண்ணைத் தேடி வருகின்றான். அங்கு இரவும் பகலும் கண்விழித்து பணிபுரியும் அப்பு தன் குறிக்கோளை அடைவதற்காக வாழ்கின்றான். அவனுடன் வாழும் அவனது தோழர்களின் சொல்லையும் பொருட்படுத்தாது இரவு பகல் என்பது பாராது வாகன ஓட்டுனராகப் பணிபுரிகின்றான். ஒரு சமயம் மும்பையில் இருந்த பாலியற் தொழில் நடக்கும் விடுதியில் வண்டிப் பயனரை இறக்கும் சமயம் பெண்ணொருவரை வலுக்கட்டாயமாக காடையர்கள் அழைத்துச் செல்வதைப் பார்க்கின்றார். பின்னர் அவரைக் காப்பாற்றுவதற்காக தன்னிடம் இருக்கும் பணத்தையெல்லாம் அப்பாலியற் தொழில் விடுதியை நடத்தும் மகாராணியிடம் (பிரகாஷ்ராஜ்) தருகின்றார். வெளியில் அழைத்துச் செல்வதற்கான ஏற்பாடுகளைச் செய்யும் அவர் பின்னர் அப்பெண்ணைக் காதலிக்கின்றார். அவரை அங்கிருந்து கடத்திச் செல்லும் அப்பு பின்னாட்களில் மகாராணியே தன் சகோதரியின் மரணத்திற்குக் காரணமானவர் என்பதனைத் தெரிந்து அவரைப் பழிவாங்குகின்றார்.

மேற்கோள்கள்

வெளி இணைப்புகள் 

2000 தமிழ்த் திரைப்படங்கள்
இந்தியத் தமிழ்த் திரைப்படங்கள்
தேவா இசையமைத்த திரைப்படங்கள்
பிரகாஷ் ராஜ் நடித்த திரைப்படங்கள்
பிரசாந்த் நடித்த திரைப்படங்கள்
தேவயானி நடித்த திரைப்படங்கள்
காதலர் தினம் (திரைப்படம்)

காதலர் தினம் (Kadhalar Dhinam) 1999 ஆம் ஆண்டு வெளிவந்த தமிழ்த் திரைப்படமாகும். கதிர் இயக்கத்தில் வெளிவந்த இத்திரைப்படத்தில் குணால், சோனாலி பிந்த்ரே, நாசர், கவுண்டமணி போன்ற பலர் நடித்திருந்தனர்.

நடிகர்கள் 
 குணால் - ராஜா
 சோனாலி பிந்த்ரே - ரோஜா
 நாசர் - ராமச்சந்திர (ரோஜாவின் அப்பா)
 மணிவண்ணன் - அவராகவே
 கவுண்டமணி - சிறப்புத் தோற்றம்
 சின்னி ஜெயந்த் - மந்தி/ மதன்
 பெரியார் தாசன்
 ராகசுதா
 கணேஷ் அரவிந்த்
 ரம்பா - சிறப்புத் தோற்றம்
 லேகா வாசிங்டன் - சிறு தோற்றம்

பாடல்கள்

மேற்கோள்கள்

வெளி இணைப்புகள்
சர்வதேச திரைப்பட தரவுத் தளத்தில்

1999 தமிழ்த் திரைப்படங்கள்‎
இந்தியத் தமிழ்த் திரைப்படங்கள்
ஏ. ஆர். ரகுமான் இசையமைத்த திரைப்படங்கள்
மணிவண்ணன் நடித்த திரைப்படங்கள்
கவுண்டமணி நடித்த திரைப்படங்கள்
பாய்ஸ் (திரைப்படம்)

பாய்ஸ் (2003) ஆம் ஆண்டு வெளிவந்த தமிழ்த் திரைப்படமாகும்.சங்கர் இயக்கத்தில் வெளிவந்த இத்திரைப்படத்தில் சித்தார்த், ஜெனிலியா, பரத், விவேக் ஆகியோர் நடித்திருந்தனர்.

பாடல்கள்
பாடலாசிரியர் - கபிலன்
அலெ அலெ  - கார்த்திக், சித்ரா சிவராமன்.
பூம் பூம் - அட்னன் சாமி, சாதனா சர்க்கம்
மாறோ மாறோ - கார்த்திக் (பாடகர்)|கார்த்திக், குணால், ஜோர்ஜ், அனுபமா, சுனிதா
டேட்டிங் - பிலாஸ், வசுந்தரா தாஸ்
கேர்ட்பிரண்ட்  - கார்த்திக், திப்பு, டிம்மி
பிளீஸ் சேர் - குணால், கிளிண்டன், சரன், சின்மயி
சரெகமா - லக்கி அலி, பிலாஸ், வசுந்தரா தாஸ்

துணுக்குகள்
 ஒரு பாடல் காட்சியில் 62 கேமராக்கள் உபயோகப்படுத்தப்பட்ட முதல் தமிழ்த் திரைப்படம்.
 அலெ அலெ பாடல்காட்சி உலகின் மிகப்பெரிய தோட்டமான Bride Stove Lavender இல் படமாக்கப்பட்டது.
 ஹிந்திப் பாடகர்களான அட்னன் சாமி மற்றும் லக்கி அலி இருவரும் முதல்முறையாகத் தமிழ்த் திரைப்படத்தில் பாடியிருந்தனர்.
 'time-slice' யுக்தியைக் கொண்டு பாடல் அமைக்கப்பட்டது.

மேற்கோள்கள்

வெளி இணைப்புகள் 
சர்வதேச திரைப்படத் தரவுத் தளத்தில்

2003 தமிழ்த் திரைப்படங்கள்‎
இந்தியத் தமிழ்த் திரைப்படங்கள்
வயதுவந்தோருக்கான நகைச்சுவைத் தமிழ்த் திரைப்படங்கள் 
ஷங்கர் இயக்கிய திரைப்படங்கள்
ஏ. ஆர். ரகுமான் இசையமைத்த திரைப்படங்கள்
பரத் நடித்த திரைப்படங்கள்
விவேக் நடித்த திரைப்படங்கள்
சித்தார்த் நடித்த திரைப்படங்கள்
லவ் பேர்ட்ஸ் (1996 திரைப்படம்)

லவ் பேர்ட்ஸ், (Love Birds) (1996) ஆம் ஆண்டு வெளிவந்த தமிழ்த் திரைப்படமாகும். பி. வாசு இயக்கத்தில் வெளிவந்த இத்திரைப்படத்தில் பிரபு தேவா, நக்மா, மனோரமா, வடிவேல் மற்றும் பலர் நடித்துள்ளனர். இத்திரைப்படத்தில் இடம்பெறும் நக்மாவின் தொப்புள் காட்சி பெரும் வரவேற்புப்பெற்றது. அதில் நக்மாவின் தொப்புளில் முட்டைகளை உடைத்து இட்டு முட்டை ஊற்றப்பம் செய்யப்படும் காட்சி  மிக பிரபலமானது.

கதாப்பாத்திரங்கள்
 பிரபுதேவா - அருண்
 நக்மா - மிருதுலா
 விஜயகுமார்
 சரத் பாபு
 மனோரம்மா
 வடிவேலு (நடிகர்) - ராஜா
 ராஜா - மனோ
 சின்னி ஜெயந்த்
 சந்தான பாரதி

மேற்கோள்கள்

வெளியிணைப்புகள்
சர்வதேச திரைப்பட தரவுத் தளத்தில்

1996 தமிழ்த் திரைப்படங்கள்
இந்தியத் தமிழ்த் திரைப்படங்கள்
மனோரமா நடித்த திரைப்படங்கள்
பி. வாசு இயக்கிய தமிழ்த் திரைப்படங்கள்
ஏ. ஆர். ரகுமான் இசையமைத்த திரைப்படங்கள்
விஜயகுமார் நடித்த திரைப்படங்கள்
சரத் பாபு நடித்த திரைப்படங்கள்
வடிவேலு நடித்த திரைப்படங்கள்
லேசா லேசா

லேசா லேசா (Lesa Lesa) ஆம் ஆண்டு வெளிவந்த தமிழ்த் திரைப்படமாகும்.பிரியதர்சன் இயக்கத்தில் வெளிவந்த இத்திரைப்படம் மலையாளத்திரைப்படமான சம்மர் இன் பெத்தலகேம் திரைப்படத்தின் மறுதயாரிப்பாகும்.

வெளியிணைப்புகள்
சர்வதேச திரைப்பட தரவுத் தளத்தில்

2002 தமிழ்த் திரைப்படங்கள்‎
இந்தியத் தமிழ்த் திரைப்படங்கள்
ஹாரிஸ் ஜயராஜ் இசையமைத்த தமிழ்த் திரைப்படங்கள்
விவேக் நடித்த திரைப்படங்கள்
திரிசா நடித்த திரைப்படங்கள்
வசூல்ராஜா எம்.பி.பி.எஸ்

வசூல் ராஜா MBBS (Vasool Raja MBBS) 2004 ஆம் ஆண்டு வெளிவந்த தமிழ்த் திரைப்படமாகும். சரண் இயக்கத்தில் வெளிவந்த இத்திரைப்படத்தில் கமல்ஹாசன், சினேகா, பிரபு, பிரகாஷ்ராஜ், நாகேஷ், மாளவிகா போன்ற பலரும் நடித்திருந்தனர். இந்தித் திரைப்படமான முன்னாபாய் எம்.பி.பி.எஸ் திரைப்படத்தின் மறு தயாரிப்பாகும்.

நடிகர்கள்

பாடல்கள் 
சரண் இயக்கிய இத்திரைப்படத்திற்கு பரத்வாஜ் இசையமைத்திருந்தார். இப்படத்தின் பாடல்கள் கவிப்பேரரசு வைரமுத்து எழுதியவை. 2004 ஆவது ஆண்டில் சூலை மாதத்தில் இப்படத்தின் பாடல்கள் வெளியாகின.

வெளியீடு 
உலகம் முழுதும் 285 திரையரங்குகளில் வெளியான இப்படம் சுமார் 400 மில்லியன் இந்திய ரூபாய்களை வசூல் செய்து சாதனை படைத்தது. உலகம் முழுவதும் சுமார் 10 மில்லியன் பார்வையாளர்கள் இப்படத்தை பார்த்துள்ளனர்.

மேற்கோள்கள்

வெளி இணைப்புகள் 
 

2004 தமிழ்த் திரைப்படங்கள்
இந்தியத் தமிழ்த் திரைப்படங்கள்
கமல்ஹாசன் நடித்துள்ள திரைப்படங்கள்
பிரபு நடித்த திரைப்படங்கள்
நாகேஷ் நடித்த திரைப்படங்கள்
பிரகாஷ் ராஜ் நடித்த திரைப்படங்கள்
பரத்வாஜ் இசையமைத்த திரைப்படங்கள்
நகைச்சுவைத் தமிழ்த் திரைப்படங்கள்
சினேகா நடித்த திரைப்படங்கள்
மாளவிகா நடித்த திரைப்படங்கள்
பாபா (திரைப்படம்)

பாபா (Baba) 2002 ஆம் ஆண்டு வெளிவந்த தமிழ்த் திரைப்படம். சுரேஷ் கிருஷ்ணா இயக்கத்தில் வெளிவந்த இத்திரைப்படத்தில் ரஜினிகாந்த், மனிஷா கொய்ராலா, கவுண்டமணி, விஜயகுமார் மற்றும் பலர் நடித்துள்ளனர்.

நடிகர்கள் 
ரஜினிகாந்த்-பாபா மற்றும் மஹாவதார் பாபாஜி (குரல் மட்டும்)
கவுண்டமணி-அண்ணாமலை
மனிஷா கொய்ராலா-சாமுண்டீஸ்வரி
சுஜாதா-பாபாவின் தாய்
ஆஷிஷ் வித்யார்த்தி-இப்போ ராமசாமி, தமிழக துணை முதல்வர்
எம். என். நம்பியார்-பாபாவின் தாய்வழி மாமா
விஜயகுமார்-சாமுண்டீஸ்வரியின் தந்தை
சாயாஜி ஷிண்டே-திவ்யானந்த பாரதி
பாரத் தபோல்கர்-முதல்வர் புருஷோத்தமன்
கிட்டி-பாய்
டெல்லி கணேஷ்-பெருசு
கிரென் மனோகர்-கத்திரிகா
கருணாஸ்-சாமுண்டி
ரியாஸ் கான்-ராமசாமியின் மகன்
என்.விஸ்வநாதன்-பாபாவின் தந்தை
சாமுண்டீஸ்வரியின் தாயார் சீமா-ஜெகதீஸ்வரி
சந்தோஷி-ராஜேஸ்வரி, சகோதரி
வைஷ்ணவி-புவனேஸ்வரி, சாமுண்டீஸ்வரியின் சகோதரி
சங்கவி-லட்சுமி
தீபா வெங்கட்-சாமுண்டீஸ்வரியின் தோழி
வாசு விக்ரம்-பாபாவின் துரோக நண்பர்
அம்ரீஷ் பூரி-தந்திரிக்

அகரவரிசையில் சிறப்பு தோற்றங்கள் 
"மாய மாயா" பாடலில் ராகவா லாரன்ஸ் சிறப்பு தோற்றத்தில்
ரம்யா கிருஷ்ணன்-நீலாம்பரி
நாசர்-சூர்யபிரகாஷ்
"பாபா கிச்சு கிச்சு தா" பாடலில் பிரபுதேவா சிறப்பு தோற்றத்தில்*
ராதாரவி - சுற்றுலாத்துறை அமைச்சர்
சரத் பாபு - பாபாவால் காப்பாற்றப்பட்ட பெண்ணின் தந்தை

பாடல்கள் 
அசல் பாடல்கள் மற்றும் பின்னணி இசையை ஏ.ஆர். ரஹ்மான்.

வகை 
மசாலாப்படம் / ஆன்மீகப்படம்

மேற்கோள்கள்

வெளியிணைப்புகள்
சர்வதேச திரைப்பட தரவுத் தளத்தில்

ஆன்மிகத் திரைப்படங்கள்
ரசினிகாந்து நடித்துள்ள திரைப்படங்கள்
இந்தியத் தமிழ்த் திரைப்படங்கள்
ஏ. ஆர். ரகுமான் இசையமைத்த திரைப்படங்கள்
சரத் பாபு நடித்த திரைப்படங்கள்
விஜயகுமார் நடித்த திரைப்படங்கள்
கவுண்டமணி நடித்த திரைப்படங்கள்
டெல்லி கணேஷ் நடித்த திரைப்படங்கள்
அவ்வை சண்முகி

அவ்வை சண்முகி (Avvai Shanmughi) (1996) ஆம் ஆண்டு வெளிவந்த தமிழ்த் திரைப்படமாகும். கே.எஸ் ரவிக்குமார் இயக்கத்தில் வெளிவந்த இத்திரைப்படத்தில் கமல்ஹாசன், மீனா, நாகேஷ், ஜெமினி கணேசன் மற்றும் பலர் நடித்துள்ளனர்.இத்திரைப்படம் ராபின் வில்லியம்ஸ் நடித்த  மிசஸ் டவுட்ஃபயர் என்னும் ஆங்கிலப் படத்தைத் தழுவி எடுக்கப்பட்டது.

நடிகர்கள்

 கமல்ஹாசன் - பாண்டியன் மற்றும் அவ்வை சண்முகி
 மீனா - ஜானகி
 ஜெமினி கணேசன் - விசுவநாதன் ஐயர்
 நாகேஷ் - ஜோசப்
 மணிவண்ணன்- முதலியார்
 நாசர் - பாட்சா
 டெல்லி கணேஷ் - சேதுராம ஐயர்
 ஹிரா -
 எஸ். பி. பாலசுப்பிரமணியம் - மருத்துவர்
 ஓ போடு ராணி - கௌசி மாமி
 கனல் கண்ணன்
 இடிச்சப்புளி செல்வராசு
 கிரேசி மோகன் 
 ரமேஷ் அரவிந்த் 
 ஆர். நீலகண்டன்

பாடல்கள் 
இத்திரைப்படத்திற்கு தேவா இசையமைத்தார். அனைத்துப் பாடல்களையும் கவிஞர் வாலி இயற்றினார். ருக்கு ருக்கு என்னும் பாடலை கமல்ஹாசன் பெண் குரலில் பாடினார். வேல வேல என்னும் பாடல் வரிகளை வாலி எழுதினார். அப்பாடலில் சண்முகா உனது படைப்பில்… உயர்ந்து விளங்கும் பெண்ணய்யா… என்ற வரியில் அவ்வை சண்முகம் அவர்களின் நாடகக் குழுவில் சிறு வயதில் நடித்துப் பயிற்சி பெற்ற கமல்ஹாசனை குறித்துப் பொருள்வரும்படியும் எழுதியிருந்தார்.

மேற்கோள்கள்

வெளியிணைப்புகள் 
சர்வதேச திரைப்பட தரவுத் தளத்தில்

1996 தமிழ்த் திரைப்படங்கள்‎
கமல்ஹாசன் நடித்துள்ள திரைப்படங்கள்‎
ஜெமினி கணேசன் நடித்துள்ள திரைப்படங்கள்
நாகேஷ் நடித்த திரைப்படங்கள்
இந்தியத் தமிழ்த் திரைப்படங்கள்
தேவா இசையமைத்த திரைப்படங்கள்
மணிவண்ணன் நடித்த திரைப்படங்கள்
டெல்லி கணேஷ் நடித்த திரைப்படங்கள்
நாசர் நடித்த தமிழ்த் திரைப்படங்கள்
மீனா நடித்த திரைப்படங்கள்
எஸ். பி. பாலசுப்பிரமணியம் நடித்த தமிழ்த் திரைப்படங்கள்